Den Norske Store Landsloge

Den Norske Store Landsloge er den høyeste frimurerlosje i Den Norske Frimurerorden, hvor det arbeides i gradene VII – XI.

Losjens valgspråk er Veritas, Caritas, Fiducia (Sannhet, Barmhjerighet, Trofasthet).

Losjen ble innviet den 27. juni 1856, som Stewardsloge nr. 1 av første orden (VII – VIII grad), og var underlagt Sverige som den IX frimurerprovins og med kong Oscar I som Stormester eller Viseste Salomo Vicarius (V.S.V.).

I 1870 ble den opphøyd til Provincialloge (VII – XI grad) underlagt Svenska Stora Landslogen.

Utgangspunktet for etableringen av Landslogen, var losjens omdannelse til kapitlet (VII – XI grad) i frimureriets stamhus i Øvre Vollgate 19, Christiania den 24. juni 1891. Norge ble da X frimurerprovins med kong Oscar II som V. S. V. i både den IX (Sverige) og X provins (Norge).Frimurerbladet, Nr 3. 2006, 58. årgang, «Organisasjons-strukturen bør med fordel kunne tilpasses vår tid»

Ordførende Mestere

#  Navn   Innsatt  Avgikk  1  StiftsoverrettsassesorHaagen Andreas Magnus Krog(1813–1863)  75px  1856  1863 2  ProfessorAndreas Christian Conradi(1809–1868)  75px  1863  1868 3  Hoffsjef og generalløitnantHans Kirkegaard Fleischer(1803–1884)  75px  1868  1876 4  Generalløitnant og statsrådHarald Nicolai Storm Wergeland(1814–1893)  75px  1876  1890 5  Generalløitnant og statsministerOtto Richard Kierulf(1825–1897)  75px  1890  1891 6  KronprinsGustav av Sverige(1858–1850)  75px  1891  1905Vakant 1905–1913 7  ByskriverChristian Malthe Sørensen(1832–1924)   1913  1917 8  Kammerherre og Dr. philos.August Christian Mohr(1847–1918)  75px  mai 1917  desember 1917 9  OverrettssakførerDitlev Emil Gottfried Schwabe-Hansen(1844–1924)   1918  1924 10  GeneralkonsulJacob Christian Just Schram(1870–1952)  75px  1924  1939 11  GeneralmajorIvar Aavatsmark(1864–1947)  75px  1939  1947 12  HøyesterettsadvokatCarl Kaas(1884–1966)   1947  1957 13  RektorBirger Brinck Lund(1888–1963)    1957  1963 14  DisponentOscar Sverre Fleischer(1889–1981)   1963  1966 15  DirektørNils Petter Baklund(1892–1972)   1966  1970 16  RedaktørBjørn Nicolai Bjørnsen Bunkholdt(1894–1974)   1970  1972 17  EkspedisjonssjefSven Gjørg Jørgensen(1904–1997)   1972  1980 18  DirektørNils-Petter Wedege(1909–2008)   1980  1984 19  Professor dr. med.Ola Knutrud(1919–1996)   1984  1990 20  DirektørSyver Hagen(1926–2001)   1990  1996 21  ArkitektHalfdan Wiberg(1931–2020)   1996  2005 22  VeterinærOlav Lyngset(1937–)   2005  2010 23  KonsulKåre-Bjørn Kongsnes(1946–)    2010  2011 24  DisponentRagnar Tollefsen(1947–)    2011 201825AdvokatErling Olav Lyngtveit(1953–)2018202126AdvokatJohnny Veum(1970–)2021202527Terje Aksel Tømmerek(1961–)2025

 Vedlikehold av Stamhuset 
Huset ble pusset opp for 5 millioner norske kroner i forbindelse med hundreårsjubileet for den norske unionsoppløsningen i 2005. Stiftelsen UNI innvilget 1 million kroner til rehabilitering av Store festsal. Salen går for å være den flotteste og mest påkostede festsalen i landet, selv ikke overgått av festsalen på Slottet eller festsalen i Gamle Logen. Den er bygget i neo-barokkstil og det er 11,47 meter under taket. I forbindelse med 250-årsjubileet til Den Norske Frimurerorden i 1999 ble parkettgulvet restaurert. Gulvet ble fjernet og sendt til firmaet Gebrüder i Østerrike Metzler for profesjonell restaurering. Etter at gulvet kom på plass igjen er det innført forbud mot bruk av stiletthæler, da gulvet er svært tynt. Restaureringsplaner m.v. vedrørende bygningens eksteriør og interiør må forelegges antikvariske myndigheter for eventuell godkjenning. I forbindelse med 250-års markeringen av frimureriet i Norge i 1999 fikk gavlen som vender ut mot Stortingsgaten tilbake en kopi av den originale frisen som ble fjernet mellom 1940-45 da huset var okkupert av nazistene. Maleriet er lagt med "gull". Bygningen fikk også tilbake sitt originale eksteriør og tilhørende farger som ved åpningen i 1894. Målet er at bygget skal fremstå slik det gjorde ved åpningen i 1894.

Sommeren 2008 ble Armigeralsalen restaurert for flere millioner kroner og felter som hadde vært overmalt siden Nasjonal Samling konfiskerte bygget (og samtlige frimurerbygg i Norge) i 1942, ble avdekket.  Bygningens samlede areal er på ca. 10 000 m² fordelt på seks etasjer med totalt 365 rom. Huset er tegnet av arkitekt Johannes Henrik Nissen. Interiørmessig viser arkitekturen, i ulike rom, den historiske arkitektur-utvikling i vestlig tradisjon. 
Halve kjelleretasjen leies ut til restaurantdrift, resten består av garderober, toaletter, service-rom etc. 
Første etasje består av rituelle rom, bibliotek, kontorer, museum, vestibyle, kjøkken, anretning, spisesal og salong. 
Andre etasje, som er hovedetasjen i bygget, består av Armigeralsalen, Store og lille festsal, Logerom, Leopard-salen, Stormesterens «kontor», anretning, øvrige salonger og rituelle rom. 
Tredje etasje består av rituelle rom, kontorer, salonger spisesal, anretning for Polarstjernelogene. 
Fjerde etasje er en ren kontoretasje. 
I tillegg består en underkjeller hovedsakelig av servicerom for varmeanlegg. De to øverste etasjene, som ikke ses på fasaden, ble bygget i 1960/61 i forbindelse med at Polarstjernelogene flyttet inn i huset.

Under okkupasjonen av Norge ble frimureriets aktivitet i landet stoppet midlertidig. Etter kort tid ble alle bygninger, eiendommer, litteratur og gjenstander konfiskert av nazistene. Frimurere prøvde å gjemme unna rituelle gjenstander bl.a. ved å mure det inn i vegger i Stamhuset. Biblioteket som befant seg i Stamhuset under begynnelsen av krigen, og som hovedsakelig besto av Bernt Ankers bibliotek, som han selv hadde testamentert til Ordenen, ble etter konfiskeringen sendt med tog til Tyskland. Man trodde lenge at det meste var brent, men i 2007 ble flere hundre bind funnet på et universitet i Polen og er nå tilbakeført til Stamhuset.

Tyskerne åpnet huset for allmennheten og solgte billetter for å vise frem huset, også de rituelle rommene. Bygget tjente som partihus med Bierstube (serveringssted). Det finnes fremdeles i dag ett kulehull som er beholdt. Quisling brukte også i en kort periode rom i huset som kontor for seg selv og sin stab.

Utfyllende artikkel om Stamhusets historie

 Stamhusets skjebne 1940-1945Stamhusets skjebne 1940-1945. Den norske frimurerorden. Frimurerbladet
Da frimurerbrødrene forlot Stamhuset etter møtet mandag den 8. april 1940, gikk det mer enn fem år før de igjen kunne samles i losjen. Neste morgen tok tyske soldater bygningen i besittelse. Senere under okkupasjonen ble uerstattelig inventar ødelagt, blant annet ble den gamle bibel i Stjernesalen brent. Det fortelles at man i asken etter denne fant én eneste hel del; begynnelsen av St. Johannes evangeliet. Nazistene ønsket å ombygge huset til det såkalte Partihuset med selskapslokaler, restaurant, bar og bodega etc. Ifølge arkitekten skulle bygningen ombygges til et av Skandinavias mest tidsriktige restaurantprosjekter, noe som krevde omfattende inngrep i bygningen. Den gamle losjerestauranten ble det ikke gjort noe nevneverdig med fordi den måtte holdes i kontinuerlig drift av hensyn til inntektene. Den ene av de to innganger fra Prestegaten (på baksiden) ble gjenmurt. I den store festsal, Leopardsalen og Armigeralsalen ble det ikke foretatt bygningsmessige forandringer men alt som kunne minne om frimureri ble fjernet eller overmalt. Vestibylen ble totalt ombygget og fikk den form som den har i dag.

I Stjernesalens forrom ble det oppført en vegg slik at det ble en sammenhengende korridor mellom de to hovedtrappene. Sidedørene ble fjernet og erstattet med fast vegg. Midtdøren ble omgjort til et porthvelv og det ble lagt bruddheller på gulvet. Tverrveggen mot øst ble tildekket med en malt kulisse som skulle forestille et typisk tyrolerlandskap. De egyptiske søylene ble fjernet, og langveggene ble utstyrt med husvegger med skråtak over. I veggene var det vinduer, som ble opplyst bakfra slik at rommet ga inntrykk av et friluftsetablissement. Stjernehimmelen ble derfor beholdt men galleriet ble delvis fjernet.

Over Kapitelsalen, som etter planen skulle omgjøres til bankettsal ble det lagt et betongtak 2,5 meter lavere enn det opprinnelige gotiske tak. Også her ble galleriet revet og forrommet maltraktert.

Der St. Andreaslogen har sine rituelle rom ble den såkalte Normannahallen anlagt, med stor peis og grill. Det rommet som kalles Grillen var en del av restaurantavdelingen i 1. etg. Det at frimurerene fremdeles betegner rommet som Grillen er ett av minnene fra denne tiden. I tillegg etterlot nazistene seg en pantegjeld på bygget tilsvarende, i datidens kroner; 3 275 000,-

Referanser 

Litteratur
 Den Norske Frimurerorden (red. Anders Aannerud): Den Norske Store Landsloge med Trondhjems Provincialloge. Portrætter med biografiske oplysninger, Aas & Wahls Boktrykkeri A/S, Kristiania, 31. desember 1915
 Den Norske Frimurerorden: Lover for Den Norske Store Landsloge. Samt saerbestemmelser for St. Johs. St. Olaf t.d.g. Tempel, Olaf Kyrre t.d.g. Kjaede, Kolbein t.d.o. Sol, og Haakon t.d.t. Lys, Oslo, 1961 
 Den Norske Frimurerorden (red. Bjarne Grevskott Larsen): Den Norske frimurerordens stamhus: hundre år i bybildet: 1894–1994, Faktum, 1994, ISBN 8254002118, ISBN 9788254002117
 Thorbjørnsen, Kr: Den norske store landsloge 1891-1966, Oslo, 1966.
 Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
 Matrikkel over Den Norske Frimurerorden for arbeidsåret 2007, Aktietrykkeriet i Trondhjem
 Om Stamhuset
 Stamhuset - brosjyre fra Den Norske Frimurerorden
 Den Norske Frimurerordens hjemmeside

Kategori:Den Norske Frimurerorden
Kategori:Etableringer i 1891